wickkiey/tamil-wikipedia-chunked huggingface dataset:
# விக்கிப்பீடியா:தமிழ் விக்கியூடகக் கையேடு/மொழிநடை

## மரியாதைச் சொற்கள்

கட்டுரைகளில் வரும் நபர்களின் பெயர்களுடனும் (அவர்களின் வயது, பதவி என்னவாக இருந்தாலும்), பயனர் பேச்சுப் பக்கங்களிலும் (விக்கிபீடியாவில் அவர்கள் அனுபவம், பங்களிப்புகளின் அளவு, பொறுப்பு, வயது, பொதுவாழ்க்கை பதவி என்னவாக இருந்தாலும்), *திரு*, *அவர்கள்*, *மேதகு*, *செல்வி*, என்பன போன்ற வழக்கமான தமிழ் மரபு சார்ந்த அடைமொழிச் சொற்களைப் பயன்படுத்துவது தேவையற்றது. அடைமொழிகள் இல்லாத அழைப்பை(விளியைப்) பரிந்துரைக்கிறோம். பயனர்களுடன் தனிப்பட்ட விக்கி சமுதாயத்திற்கு அப்பாற்பட்ட தொடர்பு இருக்கும் எனில் அவர்களின் *பேச்சுப்பக்கங்களில் மட்டும்* ஒருமையிலோ, *அண்ணா*, *அக்கா*, *தம்பி* என்றோ அழைக்கலாம். மற்றபடி, பொதுவான விக்கிபீடியா கலந்துரையாடல் பக்கங்களில் மற்ற பயனர்களை ஒருமையில் (நீ, உன் என்பது போல) அழைப்பது தவிர்க்க வேண்டும்.
# விக்கிப்பீடியா:தமிழ் விக்கியூடகக் கையேடு/மொழிநடை

## பொது

மேற்கோள்களை சாய்வெழுத்தில் இடத் தேவை இல்லை; அதற்கு விதிவிலக்கு புறமொழி வார்த்தைகளை பயன்படுத்துதல், போன்றவையாகும். சில இடங்களில் சில சொற்கள் முதல் நூலில் இருக்கும், அல்லது அங்குள்ளதை ஒருவர் குறிப்பாக சுட்டுகிறாரா என வேறுபடுத்தி காட்டுவது தேவையாக இருக்கலாம். எ.கா. அகர முதல எழுத்தெல்லாம் *ஆதிபகவன்* முதற்றே உலகு. (அழுத்தம் கொடுக்கப்பட்டது) அதே போன்று குறுஞ்சொற்களை (எடுத்துக்காட்டு - எ.கா, பின் குறிப்பு - பி.கு) எனக் குறிப்பிடலாம். அடைப்புக் குறிகளுக்குள் வெற்றிடம் விடாமல் எழுதவும். எடுத்துக்காட்டு: சரியான முறை - சுஜாதா (எழுத்தாளர்)
தவறான முறை - சுஜாதா ( எழுத்தாளர் ). அடைப்புக் குறியைத் தொடங்கும் முன் ஒரு வெற்றிடம் விடவும்.  
எடுத்துக்காட்டு:
சரியான முறை - சுஜாதா (எழுத்தாளர்)  
தவறான முறை - சுஜாதா(எழுத்தாளர்)  
அடைப்புக் குறிகளுக்கான மேற்கண்ட வழிமுறைகள் கட்டுரைத் தலைப்புகளுக்கும் பொருந்தும். நிறுத்தக்குறிகளுக்கு அடுத்து ஒரு வெற்றிடம் விட்டு அடுத்து வரும் சொல்லை எழுதவும்.
# விக்கிப்பீடியா:தமிழ் விக்கியூடகக் கையேடு/மொழிநடை

## கிரந்த எழுத்துகள்

சில நேரங்களில் கிரந்த எழுத்துகளைப் பயன்படுத்த நேரிடின் தேவைப்படும் சொல்லுக்கு ஈடான தமிழ்ச் சொல் இருந்தால் ஆளலாம். சான்றாக
- இஷ்டம் -> விருப்பம்.
- சந்தோஷம் - > மகிழ்ச்சி
- கஷ்டம் - > துன்பம், முடை, இடர், இடர்ப்பாடு, இன்னல், தடை, இடைஞ்சல்
- ஸ்மைல் - > புன்னகை
- ஜ, ஷ, ஸ, ஹ ஆகியவற்றுக்குப் பதிலாகத் தமிழில் வழமையாக ஈடு கொடுக்கப்படும் எழுத்துகளைப் பயன்படுத்தலாம்.
- வருஷம் - > வருடம்; வருசம். ஆண்டு (ஆண்டுவிழா, ஆண்டுநிறைவு என்னும் வழக்குகள் நோக்குக)
- விஷயம் - > விசயம், விதயம், விடயம். (இது இன்னதென்று பொருள் புரியாது பயன் படுத்தும் ஒரு சொல். பெரும்பாலான இடங்களில் செய்தி ("சேதி",) குறிப்பு, நிகழ்வு என்று பொருள்படும்
- விசேஷம் - > விசேசம், விசேடம், சிறப்பு, கொண்டாட்டம்
- விஷம் - > விசம், விடம் (விசம், விடம் என்று ஒலிப்பைத் திரித்துச் சொன்னாலும் பாம்பு கொத்தினால் உயிர் போவது உறுதி :) ) நஞ்சு
- ஷாந்தி -> சாந்தி
- ஷங்கர் - > சங்கர்
- ஹனுமான், ஹிந்தி, ஹிந்து, ஹோட்டல், ஹொகேனக்கல் - > அனுமான், இந்தி, இந்து, ஓட்டல், ஒகேனக்கல் (ஹகரத்தை விடுத்து அதை அடுத்து வரும் உயிர் ஒலியைக் கொள்ள வேண்டும்)
- ராஜா, ரோஜா, ஜாதி, ஜோதிடம், ஜோதி - > ராசு, ராசா, ரோசா, சாதி, சோதிடம், சோதி. (முதல் சகரத்தை வல்லினமாக பலுக்கினால், ஒலித்திரிபு குறைவே)
மேல் உள்ள எடுத்துக்காட்டுகளைக் கொண்டு, கிரந்தம் தவிர்த்துத் தமிழில் எழுதுவது தற்போதும் பெரு ஊடகங்களிலும் வழக்கில் உள்ளதே என அறியலாம். சில சொற்களைக் கிரந்தம் தவிர்த்தும் சிலவற்றில் கிரந்தம் தவிர்க்காமலும் எழுதுவதற்கு போதிய தமிழாக்க முயற்சிகளும் பழக்கமும் இல்லாததே காரணம். எனவே, கிரந்தம் தவிர்த்து எழுதுவதை ஏதோ புதிய நடைமுறையாகக் கருதத் தேவை இல்லை.
# நரிக்குறவர் இனவரைவியல் (நூல்)

**நரிக்குறவர் இனவரையியல்** என்பது 2004இல் தமிழில் வெளிவந்த ஓர் இனவரைவியல் ஆய்வு நூல் ஆகும். இந்த நூல் "இனவரைவியல் முறையினை மையப்படுத்தி நீண்ட காலக் களப்பணி மூலம் விரிவாகத் தொகுக்கப்பட்ட தரவுகள் அடிப்படையில் விவரண முறையில் எழுதப்பட்டதாகும்". இந்த நூலின் ஆசிரியர் ஆய்வாளர் கரசூர். பத்மபாரதி ஆவார்.  
இந்நூல் 1999இல் இந்நூலாசிரியர் செய்த நரிக்குறவர்களின் சடங்குகள் தலைப்பிலான ஆய்வேட்டின் தொடர்ச்சியாக செய்யப்பட்ட இனவரைவியல் நூல்.
முனைவர் பக்தவத்சல பாரதியின் அணிந்துரையில் இந்திய இனவரையியலை இந்தியர்களே எழுதும் முயற்சியில் ஓர் பெண் ஆய்வாளர் இந்திய ஆரிய மொழிச் சமூகத்தினருடன் ஒன்றிணைந்து அவர்களின் பண்பாட்டை மொழிபெயர்க்கும் சிரமமான பணியை சிறப்பாகச் செய்திருப்பதைக் குறிப்பிடுகிறார்.
# வலை உணங்கு குருமணல்

**வலை உணங்கு குருமணல்** என்பது 2011 இல் வெளிவந்த ஒரு தமிழ் நூல் ஆகும். இந்த நூல் ஈழத்து குருநகர் ஊர் மக்களின் வரலாறு, வாழ்வியல், பண்பாடு, தொழிற்கலைகள் பற்றியது. இது முறைசார்ந்த இனவரைவியல் நூல் இல்லை எனினும், இதன் இனவரைவியல் தகவல் செறிவை சுட்டிக் காட்டி இது ஓர் இனவரைவியல் நூல் என்று விபரிக்கப்பட்டுள்ளது.
# விக்கிப்பீடியா:தமிழ் விக்கியூடகக் கையேடு/தமிழ்த் தட்டச்சு

பொதுவாக இணையத்தில் தமிழில் உள்ளீடு செய்ய தனிக்கருவிகளைத் தரவிறக்கி நிறுவ வேண்டியிருக்கும். ஆனால் தமிழ் விக்கிப்பீடியாவில் தமிழ் உள்ளீட்டுமுறை அமைக்கப்பட்டுள்ளதால் வேறெந்த வெளி உள்ளீட்டுக் கருவியும் தேவையில்லை. *நரயம் நீட்சி* அனைத்து வலைஉலாவிகளிலும் இயங்குமாறு அமைக்கப்பட்டுள்ளதால் தமிழில் எளிதாக உள்ளீடு செய்ய முடிகிறது. இந்த நீட்சியை மீடியாவிக்கியில் பன்னாட்டாக்கல் மற்றும் உள்ளூராக்கல் குழு பராமரித்து வருகிறது. இதில்
- தமிழ்99 (தமிழக அரசு ஏற்றளிக்கப்பட்ட விசைப்பலகை)
- பாமினி (ஈழத் தமிழர்களிடையே பிரபலமான விசைப்பலகை)
- எழுத்துப்பெயர்ப்பு (தமிழ் எழுத்துக்கள் ஆங்கில வரி எழுத்துக்களில்)
- இன்ஸ்கிரிப்ட் (இந்திய அரசு ஏற்றளிக்கப்பட்ட விசைப்பலகை)
போன்ற விசைப்பலகைகள் விருப்பத்தேர்வாக அமைந்துள்ளன.
# அசோக் அமிர்தராஜ்

**அசோக் அமிர்தராஜ்** (*Ashok Amritraj*, பிறப்பு: பிப்ரவரி 22, 1956) is an இந்திய அமெரிக்கத் திரைப்படத் தயாரிப்பாளரும், முன்னாள் தொழில்முறை டென்னிஸ் விளையாட்டு வீரரும், நேசனல் ஜியாகிரபிக் திரைப்பட நிறுவனத்தின் தலைமைச் செயலதிகாரியும் ஆவார்.
# அசோக் அமிர்தராஜ்

## விளையாட்டுத்துறை

தமிழ்நாடு சென்னையில் பிறந்த அசோக் அமிர்தராஜ் தனது 9 ஆண்டுகால விளையாட்டு வாழ்க்கையில் இந்தியாவிற்காக பல பன்னாட்டு டென்னிஸ் பந்தயங்களில் விளையாடியுள்ளார். விம்பிள்டன், அமெரிக்க ஓப்பன் விளையாட்டுகளில் பற்கேற்று உள்ளார். இவரது சகோதரர்கள் விஜய் அமிர்தராஜ், ஆனந்த் அமிர்தராஜ் ஆகியோரும் டென்னிஸ் வீரர்கள் ஆவர்.
# அசோக் அமிர்தராஜ்

## திரைப்படத் துறை

இவர் ஹாலிவுட் உட்பட நூற்றிற்கும் அதிகமான திரைப்படங்களைத் தயாரித்துள்ளார். புதியவர்களை ஊக்குவிக்கும் விதத்தில் *கேட்வே* என்ற நிகழ்ச்சியையும் சோனி (Sony PIX) தொலைக்காட்சியில் நடத்தினார். தமிழில் ஜீன்ஸ் என்ற திரைப்படத்தைத் தயாரித்தார்.  
இவர் தயாரித்த திரைப்படங்கள் கீழே:  
- Life of Crime (2014)
- Ghost Rider: Spirit of Vengeance (2012)
- The Double (2011)
- Dylan Dog: Dead of Night (2011)
- Killer (2010)[3]
- Risen: The Story of the First Easter (2009)
- Dark Country (2009)
- Street Fighter: The Legend of Chun-Li (2009)
- The Other End of the Line (2008)
- Asylum (2008)
- Death Sentence (2007)
- Premonition (2007)
- Raising Helen (2004)
- Walking Tall (2004)
- Bringing Down the House (2003)
- Bandits (2001)
- What's the Worst That Could Happen? (2001)
- The White Raven (1998)
- A Murder of Crows (1998)
- Billy Frankenstein (1998)
- Black Thunder (1998)
- 'ஜீன்ஸ் (1998)
- Inferno (1998)
- Strategic Command (1997)
- Inferno (1997)
- Night Hunter (1996)
- Illicit Dreams (1995)
- Night Eyes 3 (1993)
- Snapdragon (1993)
- Tropical Heat (1993)
- Sexual Response (1992)
- Illicit Behavior (1992)
- Night Eyes 2 (1992)
- Double Impact (1991)
- Eyewitness to Murder (1991)
- Popcorn (1991)
- Night Eyes (1990)
- Bloodstone (1988) (co-producer)
- School Spirit (1985)
- Nine Deaths of the Ninja (1985)
# விக்கிப்பீடியா:தமிழ் விக்கியூடகக் கையேடு/புதிதாகக் கட்டுரையைத் தொகுத்தல்

## புதியப் பக்கமொன்றை உருவாக்குதல்

1. "விடுதலை" என்ற தலைப்பிலான புதிய பக்கத்தை உருவாக்க http://ta.wikipedia.org/wiki/விடுதலை என்ற URLஐ வலை உலாவியின்(Browser) முகவரிப் பெட்டியில் (Address bar)உள்ளிடவும். விடுதலை என்ற தலைப்பிட்ட புதிய பக்கம் "விடுதலை குறித்த கட்டுரையைத் தொடங்குங்கள்" என்ற இணைப்புடன் தோன்றும். அந்த இணைப்பைத் தேர்வு செய்து, நீங்கள் கட்டுரை எழுதத் தொடங்கலாம்.  
2. "விடுதலை" என்ற தலைப்பிலான புதிய பக்கத்தை உருவாக்க விடுதலை என்ற சொல்லை விக்கிபீடியா தேடு பெட்டியில் உள்ளிட்டு "செல்" பொத்தானை அழுத்துங்கள். அத்தலைப்புடைய கட்டுரை இல்லாத பட்சத்தில், தேடல் முடிவுகள் பக்கத்தில், அக்கட்டுரையை உருவாக்குவதற்கான சிகப்பு இணைப்பு தரப்படும். அந்த இணைப்பைத் தேர்வு செய்து, நீங்கள் கட்டுரை எழுதத் தொடங்கலாம்.
# விக்கிப்பீடியா:தமிழ் விக்கியூடகக் கையேடு/புதிதாகக் கட்டுரையைத் தொகுத்தல்

## புதியப் பக்கமொன்றை உருவாக்குதல்

### மேலும் எளிய முறை

பின்வரும் பெட்டியினுள் நீங்கள் உருவாக்க விரும்பும் கட்டுரையின் தலைப்பினை உட்புகுத்தி கீழே உள்ள பொத்தானை அழுத்தவும். அதன் பின் வரும் ஒரு கட்டத்தினுள் அக்கட்டுரையை உள்ளீடு செய்து சேமிக்கவும்.  
<inputbox>
type=create
preload=Template:New_page
editintro=Template:Welcome
</inputbox>
# விக்கிப்பீடியா:தமிழ் விக்கியூடகக் கையேடு/விக்கியில் கணக்கு உருவாக்கல்

## புகுபதிகை செய்வதன் பலன்கள்

விக்கிப்பீடியாவைப் படிப்பதற்கு நீங்கள் புகு பதிகை செய்திருக்க வேண்டும் என்ற கட்டாயம் இல்லை. விக்கிப்பீடியா கட்டுரைகளை தொகுப்பதற்குக் (மாற்றுவதற்கு) கூட புகுபதிகை ஒரு கட்டாயத் தேவை இல்லை.&#8212; *எவரும்*, அதாவது விக்கிப்பீடியாவின் எந்தவொரு பயனரும் விக்கிப்பீடியாவின் பெரும்பாலான கட்டுரைகளை புகுபதிகை செய்யாது தொகுக்க முடியும். இருப்பினும், இங்கு ஒரு பயனர் விரைவாகவும், இலவசமாகவும், தொந்தரவற்ற முறையிலும் கணக்கைத் தொடங்க முடியும். விக்கியில் கணக்குத் துவக்குவது ஒரு சிறந்த செயலாகும். பயனர் கணக்கு உருவாக்குவதற்காக உங்கள் தனி நபர் தகவல் எதுவும் கேட்கப்பட மாட்டாது. தவிர, பயனர் கணக்கு உருவாக்குவதால் உங்களுக்குப் பல நன்மைகள் உண்டு. அவற்றுள் சில:  
- நீங்கள் விரும்பும் பயனர் பெயரைப் பெறலாம்.
- உங்கள் பங்களிப்புகள் அனைத்தையும் "என் பங்களிப்புகள்" என்ற இணைப்பைத் தெரிவு செய்து காணலாம்.
- உங்களுக்கென்று ஒரு *பயனர் பக்கம்* கிடைக்கும்
- உங்களுக்கெனத் தனியாக ஒரு *பேச்சுப் பக்கமும்* அதன் மூலம் பிற பயனர்கள் உங்களுடன் தொடர்பு கொள்ள வாய்ப்பும் கிடைக்கும்.
- நீங்கள் விரும்பினால் உங்களுக்கு பிற பயனர்கள் மின்னஞ்சல் அனுப்பும் வசதியும் கிடைக்கும். ஆனால், உங்களின் மின்னஞ்சல் முகவரியைப் பிற பயனர்கள் அறிய இயலாது.
- நீங்கள் விரும்பும் கட்டுரைகளில் நிகழும் மாற்றங்களைக் கண்காணிக்க **கவனிப்பு பட்டியல்** வசதி ஏற்படும்.
- விக்கிப்பீடியா பக்கங்களின் பெயர்களை மாற்றும் அனுமதி கிடைக்கும்.
- கோப்புகளைப் பதிவேற்றும் அனுமதியும் கிடைக்கும்.
- உங்கள் விருப்பத்திற்கேற்ப விக்கிப்பீடியா தளத் தோற்றத்தையும் செயல்படு முறையையும் மாற்றிப் பார்வையிடும் அனுமதி கிடைக்கும்.
- விக்கிப்பீடியா நிர்வாகி ஆகும் வாய்ப்பு ஏற்படும்.
- வாக்கெடுப்புகளில் கலந்து கொள்ளும் உரிமை கிடைக்கும்.
- பயனர் கணக்கு உருவாக்கிய பின், உங்கள் IP முகவரி பிற பயனர்களிடம் இருந்து மறைக்கப்படும்.
# விக்கிப்பீடியா:தமிழ் விக்கியூடகக் கையேடு/விக்கியில் கணக்கு உருவாக்கல்

## புகுபதிகை செய்வதன் பலன்கள்

### பயனர்பெயர்

நீங்கள் கணக்குத் துவக்கும்போது உங்கள் **பயனர் பெயரை** தெரிந்தெடுத்துக்கொள்ளலாம். புகுபதிகை செய்தபின்னர் நீங்கள் கட்டுரைகளில் செய்யும் மாற்றங்கள் அந்தப் பெயருடன் இணைக்கப்படும். அதாவது அக்கட்டுரை வரலாற்றில் உங்கள் பங்களிப்பிற்கான முழு பெருமையும் பொறுப்பும் கிடைக்கிறது. புகுபதிகை செய்யாதிருப்பின் அந்த பங்களிப்பு ஒவ்வொருமுறையும் மாறிக்கொண்டிருக்கக்கூடிய இணைய நெறிமுறை முகவரிக்குச் சேரும். உங்கள் பங்களிப்புகள் அனைத்தையும் மேற்பகுதியில் உள்ள "என் பங்களிப்புகள்" இணைப்பைச் சொடுக்கிக் காணலாம் (இந்த இணைப்பு நீங்கள் புகுபதிகை செய்திருந்தாலே காணப்படும்).  
உங்களுக்கேயான *பயனர் பக்கம்* ஒன்றில் உங்களைக் குறித்த தகவல்களை வெளியிடலாம். விக்கிப்பீடியா ஓர் வலைப்பதிவு வழங்கிஅல்ல எனினும் இங்கு சில நிழற்படங்கள் இடலாம்; உங்கள் மனமகிழ் செயல்களைப் பகிரலாம். பல பயனர்கள் அவர்கள் பெருமைகொள்ளும் கட்டுரைகளின் பட்டியலைப் பராமரிக்கவோ அல்லது விக்கிப்பீடியாவிலிருந்து பெற்ற மதிப்புமிக்க தகவல்களை சேமிக்கவோ பயன்படுத்துகின்றனர்.  
உங்களுக்கு ஓர் நிரந்தர *பயனர் பேச்சுப் பக்கம்* ஏற்படுத்தப்பட்டு பிற பயனர்களுடன் உரையாட வசதி கிடைக்கும். வேறு யாரேனும் உங்களுக்கு செய்தி அனுப்பினாலும் அறிவிக்கப்படுவீர்கள். உங்களது மின்னஞ்சலை பகிர்ந்துகொண்டிருந்தீர்களாயின், பிற பயனர்கள் உங்களுடன் அந்த மின்னஞ்சலில் உங்களைத் தொடர்பு கொள்ள முடியும். விக்கிப்பீடியாவில் வழங்கப்படும் வசதியில் உங்களுக்கு மின்னஞ்சல் அனுப்புபவருக்கு உங்கள் மின்னஞ்சல் முகவரி தெரியாது; எனவே உங்கள் தனிவாழ்வு பாதுகாக்கப்படுகிறது.
# விக்கிப்பீடியா:தமிழ் விக்கியூடகக் கையேடு/விக்கியில் கணக்கு உருவாக்கல்

## புகுபதிகை செய்வதன் பலன்கள்

### எப்படி புகுபதிகை செய்ய வேண்டும்?

*குறிப்பு: விக்கிப்பீடியாவில் ஓர் பயனர் கணக்கினைத் துவக்க புகுபதிகை பக்கம் செல்லுங்கள்.*
- இந்த பக்கத்தின் வலது உச்சியில் இருக்கும் "புகுபதிகை" என்ற இணைப்பைத் தெரிவு செய்யுங்கள்.
- புகுபதிகை பக்கத்தில் நீங்கள் விரும்பும் பயனர் பெயர் மற்றும் கடவுச் சொல் விவரங்களை நிரப்புங்கள். முதல் முறை புகுபதிகை செய்கிறீர்கள் என்றால், உறுதிப்படுத்திக் கொள்ளும் பொருட்டு இரண்டு தடவை கடவுச் சொல்லை உள்ளிட வேண்டியிருக்கும்.
- நீங்கள் விரும்பினால் உங்கள் மின்னஞ்சல் முகவரியைத் தரலாம். இவ்வாறு செய்வது மற்ற பயனர்கள் உங்களைத் தொடர்பு கொள்ள ஏதுவாக இருக்கும். எனினும், உங்கள் தனிப்பட்ட விவரங்கள் பாதுகாக்கப்படும். உங்கள் மின்னஞ்சல் முகவரியை வேறு யாரும் தெரிந்து கொள்ள இயலாது.
# விக்கிப்பீடியா:தமிழ் விக்கியூடகக் கையேடு/விக்கியில் உலாவுதல்

ஒரு விக்கியைத் திறனாகப் பயன்படுத்த அதில் வழிநடத்தல் (Navigation) கூறுகளைப் பற்றி அறிந்திருப்பது உதவும்.  
பல்வேறு துறைகளையும் சார்ந்த ஏராளமான தகவல்கள், விக்கிகளில் ஏற்கெனவே அடங்கியுள்ளன. நீங்கள் தெரிவு செய்த விக்கியில் அதன் முதற் பக்கம் சென்று, விருப்பமான செய்தி ஒன்றைத் தெரிந்து ஆராயுங்கள். ஒவ்வொரு பக்கத்தின் வலதுபகுதியிலும் தேடல் பெட்டியொன்றும் உள்ளது.  
நீங்கள் ஏதாவதொன்றை வாசித்து, அது உங்களுக்குப் பிடித்திருந்தால், அந்தக் கட்டுரையின் பேச்சுப் பக்கத்தில் ஒரு குறிப்பை ஏன் விட்டுச் செல்லக் கூடாது? முதலில் ஒவ்வொரு பக்கத்தின் மேலும் காணப்படும் "உரையாடல்" இணைப்பைத் தெரிந்து பேச்சுப் பக்கம் செல்லுங்கள்; பின்னர் அப்பக்கத்தின் மேல் காணப்படும் , **தொகு** இணைப்பைத் தெரியுங்கள். உங்களிடமிருந்து கொஞ்சம் பாராட்டுகள் கிடைப்பதையும், உங்கள் ஆக்கப்பூர்வமான கருத்துக்களை அறிவதையும் விக்கிப் பங்களிப்பாளர்களும் நிர்வாகிகளும் பெரிதும் போற்றுவர்.  
ஏதாவதொரு செய்தி இங்கே காணப்படாவிட்டால் அல்லது நீங்கள் தேடிக்கொண்டிருக்கும் ஒரு செய்தியைக் கண்டுபிடிப்பதில் இன்னல் இருந்தால், எங்களைக் கேளுங்கள்; அல்லது, கோரப்பட்ட கட்டுரைகள் பட்டியலில் தேவையான செய்தியைச் சேர்த்து விடுங்கள்.
# விக்கிப்பீடியா:தமிழ் விக்கியூடகக் கையேடு/அட்டவணை உருவாக்கல்

**அட்டவணை** என்பது தரவுகளை வரிசைகளிலும் நிரல்களிலும் ஒழுங்குபடுத்தும் ஒரு வழியாகும். இது தரவுகளைத் தொகுத்து வகைப்படுத்தி காட்ட உதவுகின்றது. இவை விக்கிகளிலும் பரவலாகப் பயன்படுகிறன.  
நீங்கள் இரண்டு வழிகளில் அட்டவணையை ஒரு பக்கத்தில் சேர்க்கலாம்: விக்கி குறியீடுகளைப் (wiki markup) பயன்படுத்தி அல்லது மீயுரை (எச்.டி.எம்.எல்/HTML) குறியீடுகளைப் பயன்படுத்தி இடலாம். நீங்கள் எச்.டி.எம்.எல் குறியீடுகளை அறிந்திராவிட்டால், மிக எளிதாக விக்கி முறையைப் பயன்படுத்தி அட்டவணை சேர்ப்பதற்கான வழி உள்ளது.
# விக்கிப்பீடியா:தமிழ் விக்கியூடகக் கையேடு/அட்டவணை உருவாக்கல்

## விக்கிக் குறியீட்டு முறையில் அட்டவணை சேர்த்தல்

ஓர் அட்டவணையைத் தானாகவே உள்ளிட, (அட்டவணையை உள்ளிடு) பொத்தானை சொடுக்கிடுக. கருவிப்பட்டையில் ஒரு வரிசை மட்டும் இருக்குமாயின் மேம்பட்ட என்றதைச் செடுகினால் இரண்டம் வரிசைத் தெரிவுகளைக் காணலாம்.  
நீங்கள் **அட்டவணையை உள்ளிடு** பொத்தானை சொடுக்கி, விருப்பத்தேர்வுகளை (default settings) அப்படியே ஏற்றுக் கொண்டால் கீழ்வரும் அட்டவணை உள்ளிடப்படும்:  
<pre>
| தலைப்பு எழுத்துக்கள் | தலைப்பு எழுத்துக்கள் | தலைப்பு எழுத்துக்கள் |  |
| --- | --- | --- | --- |
| எடுத்துக்காட்டு | எடுத்துக்காட்டு | எடுத்துக்காட்டு |  |
| எடுத்துக்காட்டு | எடுத்துக்காட்டு | எடுத்துக்காட்டு |  |
| எடுத்துக்காட்டு | எடுத்துக்காட்டு | எடுத்துக்காட்டு | } |
</pre>  
மேலே உள்ள அட்டவணைக் குறியீடுகள் பின்வருமாறு காட்சி தரும் அட்டவணையை உருவாக்கும்:  
எடுத்துக்காட்டு உரைகளை உங்கள் தரவுகள் உடன் மாற்றிக் கொள்ளுங்கள். விக்கியில் விக்கிக் குறியீட்டு முறையில் அட்டவணை சேர்த்தலே விரும்பத்தக்கது.
# விக்கிப்பீடியா:தமிழ் விக்கியூடகக் கையேடு/அட்டவணை உருவாக்கல்

## எச்.டி.எம்.எல் குறியீட்டு முறையில் அட்டவணை சேர்த்தல்

நீங்கள் எச்.டி.எம்.எல் அறிந்து இருந்தால் அதனைப் பயன்படுத்தி அட்டவணை சேர்ப்பது உங்களுக்கு எளிதாக இருக்கலாம். எச்.டி.எம்.எல் பயன்படுத்தி வடிவமைக்கப்பட்ட ஒரு அட்டவணையை நீங்கள் விக்கியில் நேரடியாக இணைக்க முடியும்.
<pre>
<table ="1">
<tr>
<th>தலைப்பு எழுத்துக்கள்</th>
<th>தலைப்பு எழுத்துக்கள்</th>
<th>தலைப்பு எழுத்துக்கள்</th>
</tr>
<tr>
<td>எடுத்துக்காட்டு </td>
<td>எடுத்துக்காட்டு </td>
<td>எடுத்துக்காட்டு </td>
</tr>
<tr>
<td>எடுத்துக்காட்டு </td>
<td>எடுத்துக்காட்டு </td>
<td>எடுத்துக்காட்டு </td>
</tr>
<tr>
<td>எடுத்துக்காட்டு </td>
<td>எடுத்துக்காட்டு </td>
<td>எடுத்துக்காட்டு </td>
</tr>
</table>
</pre>  
மேலே உள்ள எச்.டி.எம்.எல் அட்டவணைக் குறியீடுகள் பின்வருமாறு காட்சி தரும் அட்டவணையை உருவாக்கும்:  
மீயுரை கொண்டு அட்டவணைகளை உள்ளிடுவதை விக்கிப்பீடியா விரும்புவதில்லை. இதனைத் தவிர்க்க பரிந்துரைக்கப்படுகிறீர்கள். ஓர் முழுமைக்காகவே இவை கொடுக்கப்படுகின்றன. எச்.டி.எம்.எல் அட்டவணையை விக்கிக் குறியீடுகளுக்கு மாற்ற http://www.uni-bonn.de/~manfear/html2wiki-tables.php என்ற எச்.டி.எம்.எல் விக்கி மாற்றியைப் பயன்படுத்தலாம்
# விக்கிப்பீடியா:தமிழ் விக்கியூடகக் கையேடு/அட்டவணை உருவாக்கல்

## கூடிய அமைவுகள்

### நெடுவரிசை அகலத்தை அமைப்பது

ஓர் நெடுவரிசையின் அகலம் அதன் உள்ளடக்க உரையின் மிக நீண்ட அகலத்தைப் பொறுத்து அமையாது, நெடுவரிசை அகலத்தை உங்கள் விருப்பம்போல அமைக்க விரும்பினால் கீழ்க்காணும் எடுத்துக்காட்டைப் பின்பற்றவும். உரை தானாகவே அடிதழுவுதல் கட்டாயமாக்கப்படுள்ளது.  
விக்கிக் குறியீடு:
<blockquote>
<pre></pre>
</blockquote>  
உலாவியில் எவ்வாறு காட்சியளிக்கும்:
<blockquote>
| போக்பால் | வழமையான போக்பால் | அனைத்து பதிப்புகளிலும் |  |
| --- | --- | --- | --- |
| கிரேட் பால் | போக்பாலைவிடச் சிறந்தது | அனைத்து பதிப்புகளிலும் | } |
</blockquote>
# விக்கிப்பீடியா:தமிழ் விக்கியூடகக் கையேடு/அட்டவணை உருவாக்கல்

## கூடிய அமைவுகள்

### பண்புக்கூறளவுகளை அமைத்தல்

கட்டத்தின் துவக்கத்தில் அதன் பண்புக்கூறளவை குறிப்பிட்டு ஓர் தனி '|' (pipe) குறியை இடவும். காட்டாக <tt>width=</tt> என்று குறிப்பிட்டால் அந்தக் கட்டத்தின் அகலத்தை 300 பிக்செல் அளவிற்கு அமைக்கும். ஒன்றிற்கு மேற்பட்ட கூறளவுகளை அமைக்க ஒவ்வொன்றிற்குமிடையே ஓர் இடைவெளி விடவும்.  
விக்கிக் குறியீடு:
<blockquote>
<pre></pre></blockquote>  
உலாவியில் எவ்வாறு காட்சியளிக்கும்:
<blockquote>
| கட்டம்1 | கட்டம்2 | கட்டம்3 | } |
| --- | --- | --- | --- |
</blockquote>
# விக்கிப்பீடியா:தமிழ் விக்கியூடகக் கையேடு/அட்டவணை உருவாக்கல்

## எப்போது அட்டவணைகள் தேவை

தரவுகளை கட்டங்களில் கிடை/நெடு வரிசையாக காட்சிப்படுத்த அட்டவணைகள் மிகச் சிறந்தவை. அத்தகைய சில:  
- கணித வாய்பாடுகள்
- பெருக்கல் வாய்பாடு
- வகுத்தல் காரணிகள் அட்டவணை
- லுக் அப் அட்டவணைகள்
- தகவல் பட்டியல்கள்
- இரண்டு அல்லது பல மொழிகளில் ஒன்றின் பொருள்
- நபர், பிறந்தநாள், தொழில்
- கலைஞர், இசைத்தட்டு, ஆண்டு, பகுப்பு  
பல நேரங்களில் பட்டியல்கள் பட்டியல்களாகவே விடப்படுவது சிறப்பாகும். சில கட்டுரைகளில் உள்ள பட்டியல்களை அட்டவணை வடிவில் அமைத்தால் அவற்றின் நீளம் மற்றும் சிக்கலான நிரல் காரணமாக பின்னாளில் தொகுப்பது கடினமாகும். நீங்கள் ஒரு பட்டியலை அட்டவணைப்படுத்துவதற்கு முன்னால் அதனால் காட்சிப்படுத்தல் எளிதில் புரியும் வண்ணம் அமைகிறதா என்று பார்க்கவும். ஆமெனில் அட்டவணைப்படுத்துதல் சிறந்ததாகும். அவ்வாறான பயன் எதுவும் இல்லையெனில், அட்டவணைப் படுத்தாது இருப்பதே நல்லது.  
பக்க வடிவமைப்பிற்காக அட்டவணைப்படுத்துதல் கூடாது. நீங்கள் தொகுக்கும் தரவுகள் ஓர் அட்டவணைக்கு சரியானதாக இல்லாவிடில், கட்டாயமாக அட்டவணைப்படுத்துதல் சிறப்பன்று. ஓர் நிழற்படத்தின் தலைப்பினை இட, இணைப்புகளின் தொகுப்பொன்றை சரியாக அமைக்க, பிற காட்சி இனிமைக்காக அட்டவணைப்படுத்தலை செய்யாதீர்கள். இது பிற விக்கிப்பீடியர்களால் தொகுப்பதை கடினமாக்குகிறது.
# விக்கிப்பீடியா:தமிழ் விக்கியூடகக் கையேடு/அட்டவணை உருவாக்கல்

## வரக்கூடிய பிரச்சினைகள்

தேவையான இடங்களில் அட்டவணைப் பயன்படுத்தினால் கூட பிரச்சினைகள் எழக்கூடும். நீங்கள் உங்கள் கட்டுரைகளில் அட்டவணைகளைப் பயன்படுத்தினால் கருத்தில் கொள்ள வேண்டிய சில:  
- பிறருக்கு,முக்கியமாக விக்கிப்பீடியாவிற்கு புதியவர்களுக்கு, அட்டவணைகளை தொகுப்பது கடினமாக இருக்கும். "இப்பக்கத்தைத் தொகு" பொத்தானை சொடுக்கி பின்வரும் தொகுப்புப் பெட்டியில் அவர்கள் காண்கின்ற புரியாத மீயுரை வரிகள் அவர்களுக்கு குழப்பத்தை உண்டாக்கலாம். உங்கள் அட்டவணைகளை சுருக்கமாகவும் எளிய வரிவடிவைக் கொண்டும் அமையுங்கள். இடையே "&lt;!-- இந்தக் கட்டுரையின் உரையைத் தொகுக்க, அட்டவணையை தாண்டிச் செல்லவும். --&gt;" போன்று (காட்சியில் வராத) விளக்கவுரைகள் கொடுப்பதும் புதியவர்களின் தன்னம்பிக்கைக்கு உதவும்.
- சிறந்த மீயுரை வல்லுனர்களுக்கும் அட்டவணையை அனைத்து உலாவிகளிலும் சரியாகக் காட்சிபடுத்துதல் கடினமான செயலாகும். ஒரு சிறிய தட்டச்சுப் பிழையும் அட்டவணைக் காட்சியை மிக மோசமாக்கும். இதனைத் தவிர்க்க உங்களால் முடியலாம்; பின்னாள் பயனர்களும் இத்திறனைக் கொண்டிருக்க வேண்டும். சிறிய,எளிய வடிவமைப்பு இந்தப் பிரச்சினையைத் தவிர்க்கும்.
- பெரிய அட்டவணைகள், நிறைய தகவல்களுடன், சிறிய கணித்திரைகளில் வலது புறத்தில் வழிந்தோடும்; இது சில நேரங்களில்,(காட்டாக, தனிம அட்டவணை )எதிர்பார்க்கப்படுவது. ஒரு கட்டுரைக்கு மிகப் பெரிய அட்டவணை உருவாக்க விரும்பினால், கூடவே சிறிய கணித்திரைப் பயனர்களின் நன்மைக்காக சிறிய வடிவில் எளிய அட்டவணையொன்றையும் பதிப்பிக்கவும்.
- எச்.டி.எம்.எல் சொற்கள் <code>code</code>, <code>pre</code>, அல்லது <code>tt</code> மூலம், அட்டவணையின் உள்ளே மாறா-அகல எழுத்துரு பாவித்திருந்தால் அது பக்கத்தைத் தேவைக்கும் கூடுதலாக அகலமாக்கும். ஆகவே, கூடுமானவரை மாறா-அகல எழுத்துருக்களை பயன்படுத்தாதீர்கள். அதேபோல பிரச்சினை அட்டவணைக்குள் ஓர் படிமத்தை (படிமங்களும் மாறா அகலத்தைக் கொண்டிருப்பதால்) உள்ளிட்டிருந்தாலும் நிகழும்.
- கூடுதலான தகவல்களைக் கொண்டிருக்கும் கட்டங்களும் சில உலாவிகளில் காட்சிப்படுத்தலை பிரச்சினையாக்கும். முக்கியமாக, ஓர் பெரும் பத்தியை உள்ளடக்கிய கட்டம் உரை மட்டுமே காட்டும் லின்க்ஸ் போன்ற உலாவிகளில் சரியாகக் காட்டப்படுவதில்லை. இது தேவைப்படுவதாக இருக்கலாம், இருப்பினும் முடியுமானால், கட்டங்களில் இடப்படும் தரவுகளின் அளவை மட்டுப்படுத்தவும்.
- சில உலாவிகளில் வலது புற ஒழுங்கமைந்த அட்டவணைகள் உரையை எல்லைவரை செல்ல அனுமதிக்கும். இது காண்பதற்கு அழகில்லாமல் இருக்கும். இத்தகைய நேரங்களில் அட்டவணைத் தலைப்பில் <tt></tt> என்று குறிப்பிடவும்.
# விக்கிப்பீடியா:தமிழ் விக்கியூடகக் கையேடு/அட்டவணை உருவாக்கல்

## மேலதிக தகவல்கள்

- https://ta.wikipedia.org/wiki/விக்கிப்பீடியா:வரிசைப் பட்டியல்
- http://en.wikipedia.org/wiki/Help:Table
# விக்கிப்பீடியா:தமிழ் விக்கியூடகக் கையேடு/கொள்கைகளும் நற்பண்புகளும்

விக்கியூடகங்களின் தொலைதூரப் பார்வை "உலக அறிவு முழுமையையும் ஒவ்வொருவருக்கும் கட்டற்ற முறையில் பகிர்ந்து கொள்ளக்கூடிய ஒர் உலகைக் காண்பது" ஆகும். இதை நோக்கியே விக்கியூடகத்தின் பல்வேறு செயற்திட்டங்கள் அமைக்கின்றன. இந்த செயற்திட்டங்களை வெற்றிகரமாக முன்னகர்த்த எமக்கு அடிப்படையான கொள்கைகளும் நற்பண்புகளும் உதவுகின்றன.
# விக்கிப்பீடியா:தமிழ் விக்கியூடகக் கையேடு/கொள்கைகளும் நற்பண்புகளும்

## கொள்கைகள் ஏன் தேவை?

எமது குறிக்கோள் எமக்கு முக்கியமானது. தமிழ் விக்கியூடகம் உருப்பெற ஓர் ஒருமித்த தொலைநோக்கு திட்டக்கண்ணுடன் செயல்படுவது இன்றியமையாதது. எமது செயல்திட்டங்களை நெறிப்படுத்த எமது விழுமியங்களிலும், பண்பாட்டு சூழலிலும், நோக்கத்திலும் இருந்து எழும் தெளிவான கொள்கைகளும் வழிகாட்டல்களும் புரிந்துணர்வுகளும் எமக்கு தேவையாகின்றன.
# விக்கிப்பீடியா:தமிழ் விக்கியூடகக் கையேடு/கொள்கைகளும் நற்பண்புகளும்

## முக்கியக் கொள்கைகள்

விக்கியூடகங்களில் பங்களிக்க முன்வருவோர் அனைத்துக் கொள்கைகளையும் படித்த பின்னர் மட்டுமே பங்களிக்க வேண்டும் என்றில்லை. ஆனால் முக்கியமான கொள்கைகளை அறிந்து கொள்வது நீங்கள் இசைவாகப் பங்களிப்பதை விரைவுபடுத்தும்.  
- **கட்டற்ற உள்ளடக்கம்**: அனைத்து விக்கியூடகங்களும் கட்டற்ற உரிமத்தில் படைக்கப்படுகிறன, பகிரப்படுகின்றன. இவை அனைவருக்கும் உரித்தான பொதுச் சொத்து. எந்தத் ஒரு குறிப்பிட்ட தொகுப்பாளரும் எந்த உள்ளடக்கத்திற்கும் உரிமையாளர் அல்லர்; உங்களின் எந்த ஆக்கமும் தயக்கமின்றித் தொகுக்கவும், பகிரவும் படலாம். பிறரின் காப்புரிமைகளை மதித்து காப்புரிமைக்கு கட்டுப்பட்ட ஆக்கங்களை சேர்க்காதீர்கள். அவ்வாறு சேர்க்க விரும்பின் அவர்களின் எழுத்துமூலமான அனுமதியைப் பெற்றுச் சேருங்கள்.  
- **நடுநிலை நோக்கு**: விக்கி உள்ளடக்கங்கங்களில் ஒரு பக்கச்சார்பு வாதங்களை மட்டும் எடுத்துக்கூறுவதைத் தவிர்த்து தகுந்த அனைத்து பார்வைகளுக்கும் மதிப்பளித்து உரிய இடம் தாருங்கள். இடம்பெறும் தகவல்களுக்கு தரமான மேற்கோள்களைச் சேர்த்து வலுப்படுத்துங்கள்.  
- **விக்கியர்கள் ஒருவருக்கொருவர் மதிப்புடனும், கண்ணியத்துடனும் நடந்து கொள்ளுதல்**: சக பங்களிப்பாளர்கள் நல்நோக்குடன் செயற்படுகிறார்கள் என்று நம்பி நீங்களும் நல்ல நம்பிக்கையுடன் செயற்படுங்கள். நீங்கள் உடன்படாதிருக்கும்போதும் சக விக்கிப்பீடியரை மதிக்கவும் பண்புடன் நடந்து கொள்ளவும் வேண்டப்படுகிறீர்கள். விக்கி நற்பழக்கவழக்கங்களை கடைப்பிடியுங்கள், தனிப்பட்ட தாக்குதல்களை தவிருங்கள். விவாதங்களில் இணக்க முடிவு காணுங்கள்.  
- **இணக்க முடிவு**: இணக்க முடிவு என்பது ஒரு குழு முடிவெடுக்கும் முறை ஆகும். ஒரு குழுவின் அனைத்து அல்லது பலரின் இணக்கத்தோடு எடுக்கப்படும் முடிவே இணக்க முடிவு ஆகும். விக்கியில் எழுக்கூடிய பல்வேறு சிக்கல்களுக்கு விக்கிப் பங்களிப்பாளர்கள் உரையாடி இணக்க முடிவு காண உதவுங்கள்.  
- **திறந்த, உள்வாங்கும், பல்வகை விக்கிச் சமூகம் (Open, Inclusive, Diverse Wiki Community)**: பல மொழியினர், சமயத்தினர், நாட்டினர், துறையினர், வயதினர் கட்டற்ற அறிவு என்ற ஒரே இலக்கோடு இணையும் களம் விக்கியூடகம். இங்கு எமது செயற்பாடுகள் திறந்த நிலையில், அனைவரையும் உள்வாங்கி முன்னேற விளைகின்றன.  
- **இறுக்கமான விதிமுறைகள் இல்லை**: மேற்கண்ட கொள்கைகளைத் தவிர்த்து வேறு இறுக்கமான கட்டுப்பாடுகள் இல்லை. ஆக்கங்களை துணிவுடன் இற்றைப்படுத்தவும்; தவறுகள்/பிழைகளைப் பற்றிக் கவலைப்படாதீர்கள்; ஏனெனில் முந்தைய பதிப்புகள் இயல்பாகச் சேமிக்கப்படுவதால் மீட்கமுடியாத பாதிப்பு ஒன்றும் நிகழ வாய்ப்பில்லை.
# விக்கிப்பீடியா:தமிழ் விக்கியூடகக் கையேடு/கொள்கைகளும் நற்பண்புகளும்

## பிற கொள்கைகள், வழிகாட்டல்கள், கையேடுகள்

மேற்சுட்டப்பட்ட கொள்கைகள் தமிழ் விக்கியூடகங்களை நெறிப்படுத்தும் அடிப்படை, மேல் நிலைக் கொள்கைகள் ஆகும். இவை தவிர அன்றாட விக்கிப் பணிகளுக்கு உதவும் வழிகாட்டல்களும், கையேடுகளும் உள்ளன. இவற்றைப் பின்வரும் வகைகளாகப் பிரிக்கலாம்:  
- உள்ளடக்கம் தொடர்பானவை - எ.கா நடைக் கையேடு, மேற்கோள் சுட்டுதல்
- பயனர்களுக்கு இடையேயான நடத்தைகள் தொடர்பானவை - தனிநபர் விமர்சனங்களைத் தவிர்த்தல்
- விக்கிச் செய்முறைகள் தொடர்பானவை - எ.கா நிர்வாகி தரத்துக்கான வேண்டுகோள்
- சட்டம் தொடர்பானவை - எ.கா பதிப்புரிமை
# விக்கிப்பீடியா:தமிழ் விக்கியூடகக் கையேடு/கொள்கைகளும் நற்பண்புகளும்

## கொள்கை உருவாக்கம்

தமிழ் விக்கியில் இரண்டு முக்கிய கொள்கைத் தொகுதிகள் உண்டு. அவை
- ஆங்கில விக்கிகளில் இருந்து பெறப்படும் முக்கிய கொள்கைகள்
- தமிழ் விக்கிகளி உருவாக்கப்படும் கொள்கைகள்  
விக்கியூடகத்தின் எமக்குரிய பொதுவான கொள்கைகளை நாம் கவனத்தில் கொண்டும் மதித்தும் செயற்படுகின்றோம். எனினும் தமிழ் விக்கியூடகங்களின் தேவைகளுக்கு ஏற்ப அவ்வப்பொழுது கொள்கைகள் வகுத்து நடைமுறைப்படுத்துவதும் வழக்கம் ஆகும். பொதுவாக, கொள்கைகள் எப்படி உருவாக்கம் பெறுகின்றன என்பது கீழே விளக்கப்படுகின்றது.  
- பரிந்துரைத்தல் (Recommendations or Proposal) - விக்கிகளின் ஆலமரத்தடி மற்றும் பிற உரையாடல் பக்கங்களில் கொள்கைகள் திறந்த முறையில் தேவைக்கேற்ப பரிந்துரைக்கப்பட்டு அலசப்படுகின்றன.
- கருத்துவேண்டல் / கலந்துரையாடல் (Request for Comments/Consultations) - பரிந்துரைக்கப்படும் கொள்கைகள், வழிகாட்டல்கள் தொடர்பாக பயனர்களிடம் கருத்துக்கள் கோரப்படுதல், பகிரப்படுதல்.
- திருந்திய கொள்கைகள் அல்லது சீர்திருத்தப்பட்ட பரிந்துரைகள் (Refined Policies) - பெறப்பட்ட கருத்துக்களுக்கு ஏற்ப கொள்கைகளில் திருத்தம் செய்யப்பட்டு ஆவணப்படுத்தல்.
- கொள்கைகளைப் பின்பற்ற பயனர்களுக்கு பரிந்துரைத்தல்.  
இச்செயற்பாடு திறந்தமுறையில் ஒளிவுமறைவின்றி (open and transparent), பொறுப்புணர்வுடன், பற்பல பயனர்களின் கருத்துகளுக்கும் செயற்பாடுகளுக்கும் மதிப்பளித்து மேற்கொள்ளப்படவேண்டும். மிகப்பல கொள்கைகளுக்கு ஒரு இணக்க முடிவு எட்டப்பட்டு எழுதப்படுகின்றது. இணக்க முடிவே விரும்பப்படுகின்றது, எனினும் தேவையேற்படின் வாக்குப்பதிவும் மேற்கொள்ளப்படலாம். (Consensus or Democratic Agreement)  
பற்பல கொள்கைகள் இறுதியான இறுக்கமான வடிவு கொள்வதில்லை. பயனர்கள் எதிர்ப்பு மறுப்பு தெரிவிக்கும் பொழுது மீள்பரிசீலனைக்கு கொள்கைகள் ஈடுபடுத்தப்படும்.
# விக்கிப்பீடியா:தமிழ் விக்கியூடகக் கையேடு/கொள்கைகளும் நற்பண்புகளும்

## கொள்கைகள் எப்படி நடைமுறைப்படுத்தப்படுகின்றன?

தமிழ் விக்கியூடகம் அதன் பயனர்களால் ஆக்கப்படுகின்றது. எனவே கொள்கைகளை ஆக்குவதும் நடைமுறைப்படுத்தும் பொறுப்பும் பயனர்களையே சாரும். தமிழ் விக்கியூடச் சமூகம் கூட்டாக கொள்கைகளை நடைமுறைப்படுத்துகின்றது.
# விக்கிப்பீடியா:தமிழ் விக்கியூடகக் கையேடு/வார்ப்புரு சேர்த்தல்

ஒரே உள்ளுரையை பல பக்கங்களில் இடுவதற்கு மீடியாவிக்கி மென்பொருள் **வார்ப்புரு** (*template*) என்ற சிறப்பு நிரலை வழங்குகிறது. வார்ப்புருக்கள் சீர்தர விக்கிப் பக்கங்களாகும். இவற்றின் உள்ளடக்கங்கள் உள்ளபடியே பிற பக்கங்களில் பெயர்த்தெழுதப் படுகின்றன. இவை பொதுவாக சீர்தரப்படுத்திய தகவற் சட்டங்கள், சீர்தரப்படுத்திய எச்சரிக்கைகள்/அறிவிக்கைகள், தளப்பயண பெட்டிகள் போன்றவற்றிற்கு பயன்படுத்தப்படுகின்றன.  
மிகப் பரவலாக **மாற்றிடச் சேர்க்கை** என்றமுறையில் தகவலிடப்பட வேண்டிய பக்கத்தில் வார்ப்புருவிற்கான குறிப்பு <code></code> என்ற வடிவத்தில் விக்கி உரையில் இடப்படுகிறது. வார்ப்புருவின் உள்ளடக்கத்தின் தகவல்கள் இற்றைப் படுத்தப்படும்போது அந்த வார்ப்புரு இணைக்கப்பட்ட அனைத்து பக்கங்களிலும் இந்த மாற்றம் இற்றைப்படுத்தப்படுகிறது. இதனால் தகவல் பெட்டிகளில் நபர் குறித்தத் தனித்தகவல்கள், இடங்களின் மக்கள்தொகை போன்ற தரவுகள் போன்றவற்றை இற்றைப்படுத்த எளிதாக உள்ளது. மற்றொரு வகை **மாற்றீடு** எனப்படும்: இதில் வார்ப்புருவிலுள்ள உள்ளடக்கம் தகவலிடப்பட வேண்டிய பக்கத்தின் விக்கிஉரையில் ஒற்றியிடப்படுகிறது. இந்த முறையில் அந்தப் பக்கத்தின் தொகுப்பு முடிந்து சேமித்தப் பிறகு வார்ப்புருவுடன் எந்தத் தொடர்பும் இருக்காது.
# விக்கிப்பீடியா:தமிழ் விக்கியூடகக் கையேடு/வார்ப்புரு சேர்த்தல்

## உருவாக்கம்

வார்ப்புருக்கள் சீர்தர விக்கிப் பக்கங்களாகும். இவற்றின் உள்ளடக்கம் உள்ளபடியே பிற பக்கங்களில் பெயர்த்தெழுதப் படுகின்றன. வார்ப்புருக்கள் "<code>வார்ப்புரு:</code>", என்ற பெயர்வெளியில் எழுதப்படுகின்றன. எனவே வார்ப்புருக்களையும் மற்ற விக்கிப் பக்கங்களைப் போலவே எவரும் உருவாக்கலாம்; திருத்தலாம்; மாற்றலாம்.  
வார்ப்புருப் பக்கங்கள் விரும்பிய விக்கியுரைக் கொண்டிருக்கும்; வேறு வார்ப்புருக்களைப் பயன்படுத்த அவற்றிற்கான குறிப்புக்களையும் கொண்டிருக்கலாம். இவை மட்டுப்படுத்திய நிரல்மொழித் திறனைக் கொண்டுள்ளன: விருப்பமைவு மதிப்புகள் (*கூறளவுகள்* எனப்படும்),கணக்கிடுதல், வெவ்வேறு வழிபிரித்தல்கள்,விக்கிக்கான சிறப்பு ஆணைமொழிகள் (நாள்,நேரம் பக்கம் போன்றவற்றிற்கான பெயர்கள்) ஆகியவற்றைக் கொண்டிருக்கும். மேலும் விக்கியுரையின் எந்தப் பகுதி மாற்றிடச் சேர்க்கை அல்லது மாற்றீடின்போது சேர்க்கப்பட வேண்டும் என்பதற்கான குறிச்சொற்களையும் கொண்டிருக்கும். எனவே வார்ப்புரு பக்கத்தின் தோற்றம் மாற்றிடச் சேர்க்கையில் சேர்க்கப்படும் விக்கியுரையிலிருந்து மாறுபட்டிருக்கும். மேலும் பல வார்ப்புருக்களுக்கு அவற்றை எவ்வாறு பயன்படுத்துவது, எந்த கூறளவுகள் கொடுக்கப்பட வேண்டும் போன்ற செய்திகளை விளக்கும் ஆவணப்பக்கமும் இணைக்கப்பட்டிருக்கும். இந்தப் பக்கம் மாற்றிடச் சேர்க்கையின்போது குறிப்பிட்டப் பக்கத்தில் சேர்க்கப்படாது.
# விக்கிப்பீடியா:தமிழ் விக்கியூடகக் கையேடு/வார்ப்புரு சேர்த்தல்

## எச்சரிக்கை/அறிவிக்கை வார்ப்புருக்கள்

விக்கிப்பீடியாவை துப்புரவாக்கும் பொருட்டு பயனர்கள் தாங்கள் கண்ட குறைகளை நிறைவாக்கும் பொருட்டு வார்ப்புருக்களை இடலாம். இவற்றில் பொதுவாக கூறளவுகளை நிரப்ப வேண்டியிருக்காது.
# விக்கிப்பீடியா:தமிழ் விக்கியூடகக் கையேடு/வார்ப்புரு சேர்த்தல்

## எச்சரிக்கை/அறிவிக்கை வார்ப்புருக்கள்

### எடுத்துக்காட்டு - எச்சரிக்கை வார்ப்புருக்கள்

எடுத்துக்காட்டாக ஒரு கட்டுரை தமிழ் விக்கிப்பீடியா பேணும் மொழி/உரை நடைக்கேற்ப இல்லையாயின் அந்தப் பக்கத்தின் விக்கியுரையின் முதல் வரியில் <code></code> என இட்டால் அதன் விளைவாக வெளிப்படுத்தப்பட்ட பக்கத்தில் கீழ்க்கண்ட எச்சரிக்கைப் பெட்டி காட்டப்படும்:
# விக்கிப்பீடியா:தமிழ் விக்கியூடகக் கையேடு/வார்ப்புரு சேர்த்தல்

## எச்சரிக்கை/அறிவிக்கை வார்ப்புருக்கள்

### வகைப்படுத்தல்கள்

சில கட்டுரைப் பக்கங்களை வகைப்படுத்தவும் வார்ப்புருக்கள் பயன்படுத்தப்படுகின்றன. காட்டாக புவியில் உள்ள ஓரிடம் அல்லது புவியியல் குறித்த குறுங்கட்டுரைகளை இனம் காண
அத்தகைய கட்டுரைகளில் <code></code> என்ற வார்ப்புருவை இட்டால் கீழ்க்கண்டவாறு தகவற்பெட்டி காட்சிப்படுத்தப்படுவதோடு உரிய பகுப்பிலும் சேர்க்கப்படுகின்றது.
# விக்கிப்பீடியா:தமிழ் விக்கியூடகக் கையேடு/வார்ப்புரு சேர்த்தல்

## எடுத்துக்காட்டு - தகவல் சட்டம்

பெரும்பாலான பயனர்கள் ஏற்கெனவே உருவாக்கப்பட்டு இருக்கும் வார்ப்புருக்களையே பயன்படுத்துவார்கள். எ.கா ஒரு நூல் பற்றிய தகவல்களைக் கொண்டது நூல் தகவல் சட்டம் வார்ப்புரு.  
<Div>
இந்த வார்ப்புருவில் கூறளவுகள் (parameters) எனப்படும் இடதுபக்கத்தில் உள்ளவை (நூல் ஆசிரியர், நூல் பெயர்) அவற்றின் வெளிப்பாட்டுப் பண்புகளுடன் நிரல்மொழியில் எழுதப்பட்டிருக்கும். இந்த வார்ப்புருவைப் பயன்படுத்தும் பக்கத்தில் ( எடுத்துக்காட்டாக நரிக்குறவர் இனவரைவியல் நூல் குறித்தான பக்கத்தில்) கீழ்கண்டவாறு வார்ப்புருவின் கூறளவுகள் நிரப்பப்பட்டிருக்கும். இந்த வார்ப்புருவின் விளைவாக அந்தப் பக்கத்தில் வலதுபுறத்தில் உள்ளது போன்ற வடிவமைப்புடன் தகவல்கள் வெளிப்படுத்தப்படும்.  
<pre>  
</pre>
</Div>
இது அந்த நூல் பற்றிய கட்டுரையில் அல்லது இத் தகவல் தேவைப்படும் பிற இடங்களில் சேர்க்கப்படலாம். இத்தகைய சீர்தரம் செய்யப்பட்ட தகவல்சட்ட வார்ப்புருக்களால் நூல் குறித்த அனைத்துப் பக்கங்களிலும் ஒரே மாதிரியாக வடிவமைப்பு அமைய வழி ஏற்படுகிறது. மேலும், புதிதாக ஒரு பக்கத்தை உருவாக்கும் பயனர் அப்பக்கத்தில் எந்தெந்த தரவுகளை சேர்க்க வேண்டும் என்பதை நினைவுறுத்தும் ஒரு கருவியாகவும் தகவல்சட்ட வார்ப்புருக்கள் பயன்படுகின்றன.
# லலித் கலா அகாதமி

, சாகித்திய அகாதமி மற்றும் இலத் கலா அகாதமி அமைந்துள்ள இரவீந்திர பவன்]]
**லலித் கலா அகாடமி** (அ) **தேசிய கலைக் கழகம்,** (*Lalit Kala Akademi* அல்லது *National Academy of Art*) இந்திய அரசால் ஏற்படுத்தப்பட்ட ஒரு தன்னாட்சி அமைப்பாகும். புது தில்லியைத் தலைமையிடமாகக் கொண்டு இயங்கும் இது இந்திய கலை, கலாச்சாரம், பண்பாடு, ஓவியம் போன்ற நுண்கலைகளை மக்களிடம் கொண்டு சேர்ப்பதற்காக பலதரப்பட்ட கலைஞர்களின் கலை வெளிப்பாடுகளை வெளிப்படுத்தச்செய்து அவர்களுக்கென ஒரு தனித்துவ மேடையை அமைத்துக்கொடுக்கிறது. இவ்வமைப்பின் மண்டலக் கிளைகள் புவனேசுவரம், சென்னை, கார்கி (டில்லி) கொல்கத்தா, லக்னோ, சிம்லா ஆகிய இடங்களில் செயற்படுகின்றன
# லலித் கலா அகாதமி

## வரலாறு

1954ம் ஆண்டு இந்திய தலை நகரான புது தில்லியில் இந்திய கலை மற்றும் பண்பாட்டுத்துறையின் கீழ் அமைக்கப்பட்டது. இதன் தலைமையகம் புது தில்லியில் ரவீந்திர பவனில் அமைந்துள்ளது. சென்னையில் இதன் பிராந்திய அலுவலகம் 14.10.1978ல் கீழ்தளம் கட்டிமுடிக்கப்பட்டது. அதற்கு முன்னர் தமிழ்நாடு அரசு 1 ஏக்கர் நிலத்தை 1977ல் ஒதுக்கியது. பிராந்திய அலுவலக செயல்பாடுகளில் (பொருளாதாரம்) 50% மாநில அரசின் பொறுப்பில் உள்ளது. சென்னையில் 1984ல் கலைஞர்களுக்கான பட்டறையும், ஓவிய கலைக்கூடமும் மேல் தளத்தில் கட்டிமுடிக்கப்பட்டது.
# லலித் கலா அகாதமி

## அமைவிடம்

*லலித் கலா அகாடமி* சென்னையில் "4, கிரீம்ஸ் சாலை, சென்னை-6" யில் அமைந்துள்ளது. சென்னை விமான நிலையத்திலிருந்து 12 கி.மீ. தூரத்திலும், மத்திய புகைவண்டி நிலையத்திலுருந்து 4 கி.மீ. தூரத்திலும், எழும்பூர் புகைவண்டி நிலையத்திலுருந்து 2 கி.மீ. தூரத்திலும், மற்றும் கோயம்பேடு மத்திய பேருந்து நிலையத்திலிருந்து 8 கி.மீ. தூரத்திலும் அமைந்துள்ளது.
# லலித் கலா அகாதமி

## நோக்கம்

இந்தியாவில் உள்ள சம காலத்து கலைகளையும், பண்பாடுகளையும் மக்களிடம் கொண்டு சேர்ப்பது, மற்றும் பல தனி மனிதரிடம் முடங்கிக்கிடக்கும் கலை வெளிப்பாடுகளை வெளிக்கொண்டுவரும் ஒரு மேடையை அமைத்துக்கொடுப்பது, கைவினைப் பொருள்களை கண்காட்சி மூலம் விற்பனை செய்து சமூகத்தை வளர்க்க உதவுவது என பல நல்ல நோக்கங்களுக்காகவும் இது செயல்பட்டு வருகிறது.
# லலித் கலா அகாதமி

## பிரிவுகள்

- 1. கிராபிக் பட்டறை
- 2. செராமிக் பட்டறை
- 3. சிற்பப் பட்டறை
- 4. ஓவிய கலைக்கூடம்
- 5. நூலக குறிப்புகள்
- 6. கலைக்காட்சி கூடம்
- 7. விற்பனை வெளியீடுகள்
# லலித் கலா அகாதமி

## பிராந்தியத்தின் விரிவு

சென்னை பிராந்தியத்தின் கீழ் ஆந்திரப் பிரதேசம், கர்நாடகம், பாண்டிச்சேரி, கோவா, லட்சத்தீவு, மற்றும் மகாரஷ்டிரா போன்ற மாநிலங்களும் வருகின்றன
.
# லலித் கலா அகாதமி

## தயாரிப்புகள்

பீங்கான் பொருட்கள், கற்சிற்பங்கள், வண்ண ஓவியங்கள், மரத்தால் செய்த பொருட்கள், செராமிக் பொருட்கள் மற்றும் பல அரிய பொருட்களும் கிடைக்கின்றன. கலை சம்பந்தமான புத்தகங்கள் காட்சிக்காக வைக்கப்பட்டுள்ளன, இவை விற்பனைக்கு அன்று.
# அரசு மேனிலைப் பள்ளி, உறந்தைராயன் குடிக்காடு

**உறந்தைராயன் குடிக்காடு அரசு மேனிலைப் பள்ளி,** தஞ்சாவூர் மாவட்டத்தின் ஒரத்தநாடு வட்டத்தில், உறந்தைராயன் குடிக்காடு என்னும் கிராமத்தில் அமைந்துள்ளது. இப் பள்ளி 1962 ஆம் ஆண்டு தொடங்கப்பட்டு, ஐம்பது ஆண்டுகள் நிறைவுற்று, பொன்விழா ஆண்டு நிறைவுற்றது. சுற்றியுள்ள ஊர்களைச் சேர்ந்தவர்கள் இப்பள்ளியில் பயில்கின்றனர்.
# அரசு மேனிலைப் பள்ளி, உறந்தைராயன் குடிக்காடு

## வரலாறு

1962இல் தொடக்கப்பள்ளி கட்டிடத்தில் 9 ஆம் வகுப்பு தொடங்கப்பட்டது. உறந்தைராயன் குடிக்காடு ஊர் நலன் வளர்ச்சிக் கழக படிப்பகத்தின் ஒரு பகுதியில் தலைமை ஆசிரியர் அலுவலகமும், மற்றொரு பகுதியில் 9 - ஆம் வகுப்பும் இயங்கின. 1963 -இல் உயர்நிலைப் பள்ளி தொடக்க விழாவை காமராசர் தலைமை ஏற்று தொடக்கி வைத்தார். முன்னாள் குடியரசு தலைவர் ஆர். வெங்கட்ராமன் கலந்து கொண்டார்.  
உறந்தைராயன் குடிக்காட்டு ஊர் நலன் வளர்ச்சிக் கழகத்தினரின் முயற்சியாலும், பெற்றோர் ஆசிரியர் கழகம் சார்பில் கிடைத்த நன்கொடையாலும் கீற்றுக் கொட்டகைகள் அமைக்கப்பட்டு வகுப்புகள் நடந்தன. தரையில் அமர்ந்து மாணவர்கள் பயின்றனர்,
சுந்தரமூர்த்தி தற்போதைய தலைமையாசிரியராக இருக்கிறார்.
# அரசு மேனிலைப் பள்ளி, உறந்தைராயன் குடிக்காடு

## இணைப்புகள்

- பள்ளியின் தளம்
# சார்பின் வரைபடம்

கணிதத்தில் *f* என்ற **சார்பின் வரைபடம்** (*graph of a function*) என்பது வரிசைச் சோடிகள் (*x*, *f*(*x*) அனைத்தின் தொகுப்பாகும். சார்பின் ஆட்களத்தின் உறுப்புகள் மெய்யெண்களின் வரிசைப்படுத்தப்பட்ட சோடிகளாக என இருக்குமானால், அச்சார்பின் வரைபடம் இன் தொகுப்பாக அமையும். தொடர்ச்சியான சார்பிற்கு இவ்வரைபடம் முப்பரிமாண மேற்பரப்பாகும்.  
*x* ஒரு மெய்யெண்ணாகவும் *f* ஒரு மெய்மதிப்புச் சார்பாகவும் இருந்தால் அச் சார்பின் வரைபடம் என்பதை அதன் வரைபட விளக்கமாகவும் (கார்ட்டீசியன் தளத்திலமைந்த ஒரு வளைவரையாக) மற்ற சார்புகளுக்கு முறையான வரையறையையும் கொள்ளலாம்.  
வெவ்வேறான இணையாட்களங்களைக் கொண்ட இரு சார்புகளுக்கு ஒரே வரைபடம் இருக்கலாம் என்பதால் ஒரு சார்பு அதன் வரைபடத்தால் அடையாளங் காணப்பட்டாலும் அவை இரண்டும் ஒன்றாக முடியாது. எடுத்துக்காட்டாக ஒரு முப்படிக் கோவையின் இணையாட்களம் மெய்யெண்களின் கணமாக இருப்பின் அச்சார்பு ஒரு உள்ளிடு கோப்பாக அமையும்; இணையாட்களம் சிக்கலெண் களமாக இருப்பின் உள்ளிடு கோப்பாக இருக்காது.  
கார்ட்டீசியன் தளத்தில் அமைந்த ஒரு வளைவரையின் வரைபடம் *x* இன் சார்பாக இருக்குமா என்பதைக் குத்துக்கோட்டுச் சோதனை மூலமும், *y* இன் சார்பாக இருக்குமா என்பதை கிடைக்கோட்டுச் சோதனை மூலமும் அறியலாம். ஒரு சார்புக்கு நேர்மாறுச் சார்பு இருந்தால், தரப்பட்டச் சார்பின் வரைபடத்தை கோட்டில் பிரதிபலிப்பதன் மூலம் நேர்மாறுச் சார்பின் வரைபடத்தைப் பெறமுடியும்.
# சார்பின் வரைபடம்

## எடுத்துக்காட்டுகள்

### ஒருமாறியிலமைந்த சார்புகள்

: <math>f(x)=
\\{\begin{matrix}
a, & \mbox{if }x=1 \\ d, & \mbox{if }x=2 \\ c, & \mbox{if }x=3.
\end{matrix}\.
</math> சார்பின் வரைபடம்:  
:{(1,a), (2,d), (3,c)}.  
மெய்யெண் கோட்டின் மீது முப்படிக் கோவையின் வரைபடம்:  
முப்படிச் சார்பு:
: <math>f(x) = x^3 - 9x</math>  
வரைபடம்:
: {(*x*, *x*<sup>3</sup> − 9*x*) : *x* ஒரு மெய்யெண்}.  
இவற்றை கார்ட்டீசியன் தளத்தில் குறித்தால் படத்திலுள்ள வளைவரை கிடைக்கும்.
# சார்பின் வரைபடம்

## எடுத்துக்காட்டுகள்

### இருமாறியிலமைந்த சார்புகள்

முக்கோணவியல் சார்பின் வரைபடம் (மெய்யெண்கோட்டின் மீது):  
சார்பு:
: *f*(*x*, *y*) = sin(*x*<sup>2</sup>) · cos(*y*<sup>2</sup>)  
வரைபடம்:
: {(*x*, *y*, sin(*x*<sup>2</sup>) · cos(*y*<sup>2</sup>)) : *x* , *y* மெய்யெண்கள்}.
இவற்றை முப்பரிமாணக் கார்ட்டீசியன் தளத்தில் குறித்தால் படத்திலுள்ளவாறு ஒரு மேற்பரப்பு கிடைக்கும்.
# இந்தி மொழி நாள்

**இந்தி மொழி நாள்** (hindi day, हिन्दी दिवस) ஒவ்வொரு ஆண்டும் செப்டம்பர் 14 ஆம் நாள் இவ்விழா கொண்டாடப்படுகிறது. இந்தியை பரப்பும் வகையில் இந்திய மத்திய அரசு மேற்கொள்ளும் திட்டங்களில் இந்தி நாளும் ஒன்று. இந்தியில் கலை, இலக்கியம், கவிதை போன்ற படைப்புகளை வெளியிடுவோரில் சிறந்த படைப்புகளைத் தேர்ந்தெடுத்து ஆசிரியருக்கு இப்பரிசுகள் வழங்கப்படுகின்றன.
# இந்தி மொழி நாள்

## வரலாறு

இந்தி பேசாத பிற மொழியினரின் எதிர்ப்பையும் மீறி, இந்திய அரசு இந்தியை அலுவல் மொழியாக, 1949 ஆம் ஆண்டு செப்டம்பர் 14 அன்று ஏற்றது. . இந்தி பேசாத மக்களிடையே இந்தியை பரப்புவதற்கு தொடங்கப்பட்ட ஆட்சி மொழித் துறை என்ற பிரிவு இவ்விழாவினை நடத்துகிறது. ஆண்டுதோறும் இந்தியில் செயல்பாடுகளை மேற்கொள்வோருக்கு இந்தி விருது வழங்கப்படுகிறது.
முதன்முதலாக, 1975 ஆம் ஆண்டு இவ்விழா கொண்டாடப்பட்டது.
# விக்கிப்பீடியா:விக்கிப்பீடியா மன்றம், எக்செல் பள்ளிகள், திருவட்டாறு/தொடக்க விழா

பள்ளி மாணவி ஒருவர் மலர்க்கொத்து கொடுத்து வரவேற்கிறார்]]  
வெளியிடுகிறார்]]
வெளியிட பள்ளியின் விக்கிப்பீடியா மன்றத்தின் தலைமைப் பொறுப்பாளரும் பள்ளி ஆசிரியருமான ஜெயகிருஷ்ணன் பெற்றுக் கொள்கிறார்]]
உரை]]  
கன்னியாகுமரி மாவட்டம், திருவட்டாறுவிலுள்ள **எக்செல் பன்னாட்டுப் பள்ளி** (Excel Global School), **எக்செல் மத்தியப் பள்ளி** (Excel Central School), **எக்செல் மேல்நிலைப் பள்ளி** (Excel Higher Secondary School) எனும் மூன்று பள்ளிகளிலும் பயிலும் மாணவர்களுக்கும் சேர்த்து **விக்கிப்பீடியா மன்றம்** தொடங்கப்பட்டுள்ளது.
# விக்கிப்பீடியா:விக்கிப்பீடியா மன்றம், எக்செல் பள்ளிகள், திருவட்டாறு/தொடக்க விழா

## விக்கிப்பீடியா மன்றம்

எக்செல் பள்ளிகளில் வரலாறு மன்றம், இலக்கிய மன்றம், சுற்றுச்சூழல் மன்றம், கணித மன்றம், புவியியல் மன்றம், விக்கிப்பீடியா மன்றம், குடிமை மன்றம், மெய்யியல் மன்றம், விண்வெளி மன்றம், அறிவியல் மன்றம், நாடக மன்றம் என்று மொத்தம் 11 மாணவர்களுக்கான மன்றங்கள் தொடங்கப்பட்டன. இவற்றுள் விக்கிப்பீடியா மன்றமும் ஒன்று.
# விக்கிப்பீடியா:விக்கிப்பீடியா மன்றம், எக்செல் பள்ளிகள், திருவட்டாறு/தொடக்க விழா

## மாணவர் மன்றங்கள் தொடக்க விழா

திருவட்டாறு எக்செல் பள்ளிகளின் கலையரங்கத்தில் நடைபெறவுள்ள 11 மாணவ மன்றங்களின் தொடக்க விழாவின் போது விக்கிப்பீடியா மன்றமும் தொடங்கப்பட்டது.  
- *நாள்:* ஆகஸ்ட் 10, 2013, சனிக்கிழமை.  
- *இடம்:* எக்செல் பள்ளிகளின் கலையரங்கம், திருவட்டாறு.  
- *நேரம்:* காலை 10 மணி  
- *தலைமை:* **முனைவர் சி. ஸ்ரீகுமார்** (தலைவர், எக்செல் பள்ளிகள் மற்றும் இயக்குநர் மாணவர் மன்றங்கள்)  
- *மாணவர் மன்றங்கள் அறிமுகம்:* **பிருந்தா ஸ்ரீகுமார்** (முதல்வர், எக்செல் பள்ளிகள் மற்றும் முதன்மைத் தலைவர் மாணவர் மன்றங்கள்)  
- *விக்கிப்பீடியா மன்றத்தைத் தொடங்கி வைத்தும் விக்கிப்பீடியா மற்றும் விக்கிப்பீடியா திட்டங்கள் குறித்தும் சிறப்புரை:* **தேனி மு. சுப்பிரமணி**, தமிழ் எழுத்தாளர்.  
- *வரவேற்புரை:* **பி. கோபாலன்**, (நிர்வாக அதிகாரி, எக்செல் பள்ளிகள்)  
- *நன்றியுரை:* **முனைவர் ஆலிவர் ஜான் சினைடர்** (ஆசிரியர், எக்செல் பள்ளிகள்)
# விக்கிப்பீடியா:விக்கிப்பீடியா மன்றம், எக்செல் பள்ளிகள், திருவட்டாறு/தொடக்க விழா

## தேனி. மு.சுப்பிரமணி பேச்சுக் குறிப்புகள்

எக்செல் பள்ளிகளில் விக்கிப்பீடியா மன்றத்தைத் தொடங்கி வைத்தும், விக்கிப்பீடியா மன்றத்திற்கான இலச்சினையை வெளியிட்டும் உரையாற்றிய தேனி மு. சுப்பிரமணி பேச்சில் குறிப்பிட்ட சில தகவல்கள் மட்டும் இங்கு பார்வைக்காக...  
- இலாப நோக்கமற்ற உலகின் மிகப்பெரிய கூட்டுறவு இயக்கமாக விக்கிப்பீடியா செயல்படுத்தப்பட்டு வருகிறது.
- பள்ளிகளில் சேவை நோக்கத்துடன் தன்னார்வத் திட்டங்களாக மாணவர்களுக்கான மன்றங்கள் பல தொடங்கப்பட்டு சிறப்புடன் செயல்படுத்தப்பட்டு வருகின்றன. இந்த சேவைத் திட்டங்களில் ஒன்றாக விக்கிப்பீடியா மற்றும் விக்கிப்பீடியா திட்டங்களில் மாணவர்கள் பங்களிப்புகளுக்கான அமைப்பாக விக்கிப்பீடியா மன்றம் அமைக்கப்பட்டிருப்பது மகிழ்ச்சிக்குரியது.
- இந்தியாவிலேயே மாணவர்களுக்கான விக்கிப்பீடியா மன்றம் முதன் முதலாக எக்செல் பள்ளிகளில்தான் தொடங்கப்பட்டிருக்கிறது. இது உலகின் முதல் பள்ளியாகக் கூட இருக்கும் வாய்ப்புமிருக்கிறது.
- விக்கிப்பீடியாவின் மாணவர் மன்ற அமைப்பை முதன் முதலாகத் தொடங்கி வைத்த பெருமை எனக்குக் கிடைத்திருப்பதும் மகிழ்ச்சியளிக்கிறது.
- இந்தப் பள்ளி தமிழ்நாடு மற்றும் கேரள எல்லைப் பகுதியில் அமைந்திருப்பதால் இரு மாநிலத்தைச் சேர்ந்த மாணவர்களும் இருக்கின்றனர். எனவே இந்தப் பள்ளிகளின் பயிற்று மொழியாக உள்ள ஆங்கிலம் மொழியிலான விக்கிப்பீடியாவிலும், மாணவர்களின் தாய்மொழிக்கேற்ப தமிழ் மற்றும் மலையாள மொழிகளிலான விக்கிப்பீடியாக்களிலும் பங்களிப்பது குறித்து பயிற்சியளிக்கப்பட வேண்டும்.
- இலாப நோக்கமின்றி செயல்படும் விக்கிப்பீடியாவில் மாணவர்களின் பங்களிப்பை ஊக்கப்படுத்தும் விதமாக இந்தியாவிலுள்ள அனைத்துப் பள்ளி மற்றும் கல்லூரிகளில் விக்கிப்பீடியா மன்றம் தொடங்க கல்வி நிறுவனங்கள் முன் வர வேண்டும்.
# தேவபூமி துவாரகை மாவட்டம்

**தேவபூமி துவாரகை மாவட்டம்**, (Devbhumi Dwarka district) குசராத்து மாநிலத்தின் மேற்கு பகுதியான, சௌராஷ்டிர தீபகற்பத்தில், கட்ச் வளைகுடா பகுதியில் அமைந்துள்ளது. இம்மாவட்டத்தின் தலைமையிடம் காம்பாலியம் நகரம் ஆகும். இம்மாவட்டத்தில் துவாரகாதீசர் கோயில் மற்றும் பேட் துவாரகை அமைந்துள்ளது.  
ஜாம்நகர் மாவட்டத்திலிருந்து துவாரகை போன்ற சில பகுதிகளை பிரித்து, 67-வது இந்திய சுதந்திர தினமான 15-08-2013-இல் புதிதாக தோற்றுவிக்கப்பட்ட கிர்சோம்நாத் மாவட்டம் உட்பட ஏழு மாவட்டங்களில் இதுவும் ஒன்றாகும். இந்த ஏழு புதிய மாவட்டங்களுடன் சேர்த்து தற்போது குசராத்து மாநிலம் 33 மாவட்டங்களுடன் உள்ளது
# தேவபூமி துவாரகை மாவட்டம்

## மாவட்ட நிர்வாகம்

இம்மாவட்டம் காம்பாலியம் மற்றும் துவாராகை என இரண்டு வருவாய்க் கோட்டங்களும்,
காம்பாலியம், பவன்வாத், துவாரகை, ஜாம் கல்யாண்பூர் என 4 வருவாய் வட்டங்களும், நான்கு தாலுக்கா பஞ்சாயத்துகளும், 249 கிராமப் பஞ்சாயத்துகளும், 6 நகராட்சிகளையும் கொண்டது.
# தேவபூமி துவாரகை மாவட்டம்

## மக்கள் தொகை பரம்பல்

2011-ஆம் ஆண்டின் கணக்கெடுப்பின் படி, 4,051 சதுர கிலோ மீட்டர் பரப்பளவு கொன்ட இம்மாவட்டத்தின் மொத்த மக்கள் தொகை 7,52,484 ஆகும். மாவட்டத்தின் ச்ராசரி எழுத்தறிவு 69:00% ஆக உள்ளது.
# தேவபூமி துவாரகை மாவட்டம்

## பார்க்கவேண்டிய இடங்கள்

துறைமுகம்]]
- துவாரகை
- துவாரகாதீசர் கோயில்
- பேட் துவாரகை
- நாகேசுவரர் கோயில்
# தேவபூமி துவாரகை மாவட்டம்

## மகாபாரதத்தில் தேவபூமி துவாரகை

துவாரகையை துவாரவதி என்றும் அழைப்பர். துவாரகை என்பதற்கும் துவாராவதி என்பதற்கும் சமஸ்கிருத மொழியில் பல நுழைவாயில்கள் கொண்ட நகரம் என்று பொருள். மகாபாரதத்தில் துவாரகை ஆனர்த்தா அரசின் தலைநகராக இருந்தது என்று குறிப்பிடப்பட்டுள்ளது.  
- பாண்டவர்கள் வன வாழ்க்கை காலத்தில் அருச்சுனன் சில ஆண்டுகள் துவாரகையில் தங்கி சுபத்திரையை மணந்தான்.
- பாண்டவர்கள் காடுறை வாழ்க்கையின் போது, பாண்டவர்களின் புதல்வர்களான அபிமன்யு, உபபாண்டவர்கள் மற்றும் பணியாட்கள், இந்திரசேனன் என்பவன் தலைமையில் துவாரகையில் தங்கினர். (4, 72)
- துவாரகைக்கும் இந்திரப்பிரஸ்தத்திற்கு இடையே ஒரு பாலைவனம் (தார் பாலைவனம்) பற்றி குறிப்பிடப்பட்டுள்ளது. (14-53, 55)
- மௌசல பர்வத்தில் யாதவர்கள் ஒருவருகொருவர் சண்டையிட்டு மடிந்த பின் பலராமர் துவாரகையை தீயிட்டு அழித்த பின் சரசுவதி ஆற்றை நோக்கி புனிதப் பயணம் மேற்கொண்டார். (9, 35)
- துர்வாச முனிவர் நீண்டகாலம் துவாரகையில் தங்கி தவமிருந்தார். (13, 160)
# தேவபூமி துவாரகை மாவட்டம்

## இவற்றையும் காண்க

- கிர்சோம்நாத் மாவட்டம்
- ஓகா
# தேவபூமி துவாரகை மாவட்டம்

## உசாத்துணைகள்

- குசராத்தில் எழு புதிய மாவட்டங்கள் துவக்கம்
- இந்திய சுதந்திர தினத்தில் குசராத்தில் 7 புதிய மாவட்டங்கள் உதயம்
- இந்திய விடுதலை நாளில் புதிய மாவட்டம் உதயம் New Dwarka District announced
# மாக்-10

**மாக்-10** (*MAC-10*, *Military Armament Corporation Model 10*) என்பது ஒரு வகை இயந்திரக் கைத்துப்பாக்கி ஆகும். இது அமெரிக்காவின் இராணுவ ஆயுத நிறுவனத்தினால் (Military Armament Corporation) 1970ம் ஆண்டுகளில் உருவாக்கப்பட்டது. இதனை கார்டன் இங்கிராம் என்பவர் 1964 ஆம் ஆண்டில் வடிவமைத்தார். இந்தத் துப்பாக்கியின் எடை 2.84கிகி ஆகும். 45 ACP வகை குண்டுகளில் 30ம், 9mm வகையில் 32ம் பிடிக்கும்.
# கிர் சோம்நாத் மாவட்டம்

மாநிலத்தின் புதிய வரைபடம்]]  
**கிர் சோம்நாத் மாவட்டம்** (Gir Somnath district) வேராவல் நகரை தலைமையிடமாகக் கொண்டு, 15-08-2013ஆம் நாளில் புதிதாக துவக்கப்பட்ட தேவபூமி துவாரகை மாவட்டம் உட்பட ஏழு மாவட்டங்களில் இதுவும் ஒன்றாகும். ஜூனாகாத் மாவட்டத்தின் கிர் தேசியப் பூங்கா மற்றும் சோம்நாத் வருவாய் கோட்டம் போன்ற சில பகுதிகளை பிரித்து உருவாக்கப்பட்ட புதிய மாவட்டம் இது. இம்மாவட்டத்தின் நிர்வாகத் தலைமையிடம் வேராவல் ஆகும். இம்மாவட்டத்தில் 12 ஜோதிர் லிங்க கோயில்களில் ஒன்றான சோமநாதபுரம் கோயில் உள்ளது.
# கிர் சோம்நாத் மாவட்டம்

## கிர்சோம்நாத் மாவட்டத்தின் நிலவியல்

கிர்சோம்நாத் மாவட்டம், குசராத்து மாநிலத்தின் மேற்கே, சௌராஷ்ட்டிர தீபகற்பத்தின் தென் மேற்கே, காம்பே வளைகுடா பகுதியில், அரபுக் கடற்கரையில் அமைந்துள்ள கடற்கரை மாவட்டம் ஆகும். இம்மாவட்டத்தின் வடக்கே போர்பந்தர் மாவட்டம். தெற்கே காம்பே வளைகுடா, மேற்கே அரபுக்கடல், கிழக்கே ஜூனாகாத் மாவட்டம் எல்லைகளாக அமைந்துள்ளது.
# கிர் சோம்நாத் மாவட்டம்

## மாவட்ட நிர்வாகம்

37,75 சதுர கிலோ மீட்டர் பரப்பளவு கொண்ட கிர் சோம்நாத் மாவட்டம் வேராவல் மற்று உனா என 2 வருவாய் கோட்டங்கள், 6 வருவாய் வட்டங்கள் மற்றும் 345 கிராம ஊராட்சிகளும் கொண்டது.
# கிர் சோம்நாத் மாவட்டம்

## மாவட்ட நிர்வாகம்

### வருவாய் வட்டங்கள்

1. உனா வட்டம்
1. கொடினார் வட்டம்
1. சுத்ரபாதா வட்டம்
1. வேராவல் வட்டம்
1. தலாலா வட்டம்
1. கிர்கத்தா வட்டம்
# கிர் சோம்நாத் மாவட்டம்

## மக்கள்தொகை

37,75 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள்தொகை 9,46,790 ஆகும் (2011, மக்கள்தொகை கணக்கெடுப்பு). இம்மாவட்டம் கொடிநார், உன்னா, தலாலா மற்றும் சுத்ரபாதா எனும் நான்கு நகராட்சிகளையும், 345 கிராமங்களையும் கொண்டது.
# கிர் சோம்நாத் மாவட்டம்

## கிர்சோம்நாத் மாவட்ட முதன்மைத் தொழில்கள்

சுற்றுலா, மீன் பிடித்தல், பெரிய மீன்பிடி படகுகள் கட்டுதல், மீன் பதப்படுத்தும் தொழிற்சாலைகள், கடல்சார் உணவுகளை வெளிநாடுகளுக்கு ஏற்றுமதி செய்தல், சிமெண்ட், வேதியல் பொருட்கள் மற்றும் செயற்கை நூல் உற்பத்தி தொழிற்சாலைகள் ஆகியவைகள் கிர்சோம்நாத் மாவட்டத்தின் முதன்மைத் தொழில்களாகும்.
# கிர் சோம்நாத் மாவட்டம்

## கிர்சோம்நாத் மாவட்ட கடற்கரை

கிர்சோமநாத் மாவட்ட கடற்கரையில் உள்ள பிரபாச பட்டினம் வணிக நோக்கில் உள்ள சிறுபகுதி. இப்பகுதிகள் இன்றும் இளமையுடன் உள்ளது.
# கிர் சோம்நாத் மாவட்டம்

## போக்குவரத்து

### இரயில் இருப்புப்பாதை போக்குவரத்து

கிர்சோம்நாத் மாவட்டத் தலைமையிடமான வேராவல் ஒரு முதன்மையான தொடருந்து சந்திப்பு நிலையம் ஆகும். இந்நகரம் இருப்புப் பாதையால் நாட்டின் அகமதாபாத், ராஜ்கோட், உஜ்ஜைன், வதோதரா, புனே, சென்னை, புதுதில்லி, போபால், மும்பை, ஜபல்பூர் மற்றும் திருவனந்தபுரம் ஆகிய நகரங்களுடன் இணைக்கப்பட்டுள்ளது.
# கிர் சோம்நாத் மாவட்டம்

## போக்குவரத்து

### சாலைப் போக்குவரத்து

சோம்நாத், மாநிலத்தின் இதர முதன்மையான பகுதிகளான அகமதாபாத், ராஜ்கோட், சூரத்து, பவநகர், புஜ், ஜூனாகத், காந்திநகர் மற்றும் துவாரகை ஆகிய இடங்கள் சாலைப் போக்குவரத்து, பேருந்துகளால் இணைக்கப்பட்டுள்ளது.
# கிர் சோம்நாத் மாவட்டம்

## பார்க்க வேண்டிய இடங்கள்

யில் எழுதப்பட்ட அசோகர் கல்வெட்டுக்கள், கிர்நார் மலை]]
- சோமநாதபுரம், சோதிர்லிங்கம் கோயில்
- ஆசிய சிங்கங்கள் கொண்ட கிர் தேசியப் பூங்கா
- பிரபாச பட்டினம்
- கிர்நார் மலை சமணர் கோயில்கள்
# டெபாய்

**டெபாய்** (*debye*, **D**) என்பது மின்னிருமுனையித் திருப்புத்திறனின் சகிசெ (SI மெட்ரிக்கு அலகல்லாத) அலகு ஆகும். இயற்பியலாளர் பீட்டர் டெபாய் என்பவரின் பெயரால் இது அழைக்கப்படுகிறது. 1 டெபாய் என்பது 1 ஸ்டாட்கூலும்-செண்ட்டி மீட்டர் ஆகும்.  
வரலாற்று ரீதியாக, டெபாய் என்பது 10<sup>−10</sup> ஸ்டாட்கூலும் (பொதுவாக நிலைமின்னேற்ற அலகு, esu என அழைக்கப்படுகிறது) அலகு கொண்ட, 1 ஆங்ஸ்டிராம் தூரத்தில் உள்ள இரண்டு எதிரெதிரான மின்னேற்றங்களில் விளையும் இருமுனைத் திருப்புத்திறனுக்குச் சமனாகும். இது மூலக்கூற்று இருமுனைத் திருப்புத்திறன்களுக்கு ஏற்ற அலகைத் தருகிறது.  
:{|
|-
|height=30|1&nbsp;D&nbsp;||= 10<sup>−18</sup>&nbsp;statC·cm
|-
|height=30|
|= 10<sup>−10</sup>&nbsp;esu·Å
|-
|height=30|
|≈ 3.33564&nbsp;கூ·மீ
|-
|height=30|
|≈ 1.10048498&nbsp;*q<sub>P</sub>l<sub>P</sub>*
|-
|height=30|
|≈ 0.393430307&nbsp;*ea*<sub>0</sub>
|-
|height=30|
|≈ 0.20819434 eÅ
|}  
சாதாரண ஈரணுமூலக்கூறுகளுக்கு இருமுனைத் திருப்புத்திறன்கள் 0 முதல் 11&nbsp;D ஆகும். சமச்சீரான ஏகஅணு மூலக்கூறுகள், எ.கா. குளோரின், Cl<sub>2</sub>, சுழிய இருமுனைத் திருப்புத்திறனையும், உயர் அயனிய மூலக்கூறுகள் மிகப் பெரும் திருப்புத்திறன்களையும் கொண்டுள்ளன. எ.கா. வளிம பொட்டாசியம் புரோமைடு, KBr, 10.5&nbsp;D இருமுனைத் திருப்புதிறனைக் கொண்டுள்ளது.  
அனைத்துலக முறை அலகுகள் (SI) பொதுவாகப் பெரிதாக இருப்பதால், அணுவியல், மற்றும் வேதியியலில் தற்போதும் டெபாய் அலகுகள் பயன்படுத்தப்படுகின்றது. இருமுனைத் திருப்புத்திறனின் மிகக்குறைந்த SI அலகு 1 யாக்டோகூலும்-மீட்டர் (அண்ணளவாக 300,000&nbsp;D) ஆகும்.
# பீட்டர் டெபாய்

**பீட்டர் யோசப் வில்லியம் டெபாய்** (*Peter Joseph William Debye*, மார்ச் 24, 1884 – நவம்பர் 2, 1966) என்பவர் டச்சு-அமெரிக்க இயற்பியலாளரும், இயற்பிய வேதியலாளரும் ஆவார். மூலக்கூற்றமைப்பில் இவரது பங்களிப்புக்காகவும், குறிப்பாக இருமுனையத் திருப்புத்திறன், மற்றும் எக்சு-கதிர் சிதறலில் சிறப்பான பங்களிப்புகளுக்காகவும் இவருக்கு 1936 ஆம் ஆண்டுகான வேதியியலுக்கான நோபல் பரிசு கிடைத்தது.